Filipinų jūra

Filipinų jūra – Ramiajam vandenynui priklausanti jūra. Įsiterpusi tarp Japonijos, Filipinų, Marianų ir Palau salų. Jūros plotas – 5 726 000 km².

Filipinų jūra driekiasi tarp Lusono, Samaro ir Mindanao salų pietvakariuose; Palau, Japo ir Uličio (Karolinų salos) pietryčiuose; Marianos salų (įskaitant Guamą, Saipaną ir Tinianą) rytuose; Bonino ir Vulkano salų (Ivo Džima) šiaurės rytuose; Japonijos salų (Honšiū, Šikoku ir Kiūšiū) šiaurėje; Riūkiū salų šiaurės vakaruose ir Taivano pačiuose vakaruose. Tęsiasi iš šiaurės į pietus ~2900 km, iš vakarų į rytus ~2400 km. Vidutinis gylis siekia ~6000 m, didžiausias (Filipinų lovys) – 10 539 m. Iš jūros dugno išlikę įvairūs dariniai (daugiausia plokšti vulkaniniai kūgiai), apsupti koralinių rifų.

Vidutinė vandens temperatūra žiemą paprastai būna 15–28 °С, o vasarą 27–29 °С. Rugsėjį Filipinų jūroje formuojasi taifūnai.

 Šaltiniai 

Kategorija:Jūros
Kategorija:Ramusis vandenynas